Gigi știe! După cuplul de fundași centrali cu nume de patriarh Miron-Cristea, FCSB va avea acum cuplu de atac Popa-Popa
Ultimul pariu al patronului Gigi Becali este fostul dinamovist Daniel Popa, transferat de la U Cluj.
După David Kiki (30 de ani) de la Farul Constanța, atacantul Daniel Popa (28 de ani) este al doilea transfer al verii la FCSB.
Fostul vârf al lui Dinamo a impresionat în acest sezon la Universitatea Cluj și l-a convins pe patronul celor de la FCSB.
Gigi Becali a și spus despre Popa că este ”pariul său” pentru următoarea stagiune.
Interesant este că Daniel Popa ar putea face pereche în atac cu David Popa, revelația de 17 ani care a impresionat în Liga de Tineret și a prins minute în ultimele trei etape din play-off, în eșecurile 0-2 cu CS Universitatea Craiova, 0-1 cu CFR Cluj și 0-2 cu Rapid.
Cu giuleștenii, David Popa a fost chiar titular.
Nu cu mult timp în urmă, între 2020 și 2022, la FCSB a evoluat cuplul de fundași central cu nume de patriarh (și prim-ministru), Miron-Cristea.
Între timp, Andrei Miron și Iulian Cristea au plecat de la echipă: primul este la FC Botoșani, al doilea la Rapid.
Foto: Inquam Photos/Octav Ganea
Urmăriți SPORT.RO și pe Google News